open-index/open-wikipedia-markdown huggingface dataset:
David Wijnveldt

**David Wijnveldt** (* 15. Dezember 1891 in Jember, Jawa Timur; † 28. März 1962 in Zutphen, Gelderlaand) weer en nedderlannsch Footballspeler. 

Tüschen 1912 un 1914 hett he 13 Lännerspelen för de Football-Natschonalmannschap vun de Nedderlannen maakt. Wijnveldt nehm an de Olympisch Sömmerspelen 1912 in Stockholm deel un wunn dor mit de nedderlannsch Natschonalmannschap de  Bronzemedaille. 

David Wijnveldt speel för den Vereen *Utile Dulci Delft*. Hehett in den Nedderlannen studeert un kehr, as he dat Studium afslooten harr, weer in sien Heimat Nedderlannsch-Indien torüch. 

## Weblenken
* David Wijnveldt in de Datenbank vun Sports-Reference.com (engelsch)
Duuv (Steernbild)

De **Duuv** is een vun de 88 modernen Steernbiller un is an’n süüdlichen Steernhimmel to sehn.

## Utsehn
De Duuv steiht ünner dat Steernbild Haas un fallt nich wieter op, vunwegen dat de Steerns al högere Gröttenklassen hebbt. In dat Steernbild Duuv, dat ut en Zickzack-Lien vun Steerns besteiht, liggt de Antapex vun uns Sünnsystem. Dat heet, dat sik de Sünn mit ehr Planeten mit ruchweg 20 km/s vun dissen Punkt wegbewegen deit in Betog op ehr Naversteerns.

In Düütschland hett de Duuv in’n Winter ehr hööchste Positschoon an’n Himmel. In Noorddüütschland stiegt aver blots de nöördlichsten Steerns över’n Horizont, wiel in’n Süüden vun Düütschland dat hele Steernbild to sehn is.

## Historie
De Duuv is keen vun de 48 antiken Steernbiller. Se höört to de dree ne’eren Steernbiller, de in’t 17. Johrhunnert vun den nedderlannschen Astronom un Theoloog Petrus Plancius inföhrt weern. 

Dat Steernbild steiht in’n Tosamenhang mit de Naversteernbillers Achtersteven (Puppis), Kiel (Carina) un Segel (Vela), de dormols tosamen dat grote Steernbild Schipp Argo (Argo Navis) billt harrn.

De Duuv schall den Vagel dorstellen, de Jason un sien Argonauten den Weg dör de gefährlichen Klippen vun’n Bosporus wiest hett.

## Objekten
### Steerns

β Columbae is en gelen Steern mit de Spektralklass K2, de ruchweg 86 Lichtjohren wiet weg is. Sien Naam *Wezn*bedüüt so veel as „Gewicht“.

μ Columbae tellt tosamen mit AE Aurigae un 53 Arietis to de Class vun de sonöömten Runaway-Steerns. All dree bewegt sik mit grote Snelligkeiten vun de *Orion-Assoziatschoon* weg, ut de se vör ruchweg 2,5 Millionen Johren rutkatapulteert worrn sünd.
 
### Dubbelsteerns

α Columbae is de hellste Steern in de Duuv. Dorbi hannelt sik dat üm en Dubbelsteernsystem in en Afstand vun 268&nbsp;Lj. Üm de Steerns enkelt sehn to künnen, warrt en middelgroot Teleskoop vun tomindst 10&nbsp;cm Gatt bruukt.

### [[New General Catalogue|NGC]]-Objekten

NGC 1851 is ruchweg 40.000&nbsp;Lj wiet weg. In en Prismenfeernglas is he as’n neveligen Plack to sehn. In en Teleskop af 15 cm Gatt kann dat Randrebeet in enkelte Steerns oplööst warrn. De Kugelsteernhopen is 1828 vun James Dunlop opdeckt worrn.

## Weblenken
Berrichon du Cher

**Berrichon du Cher** fokken secht man blos Berrie, is en Fleeschschaap ut Frankriek, dej vöhl tod Inkruidsen brukt wodden. Sej bringen hejl man beste Schlachtlammer mit grood Schinkens, een goed Rüchstück und min Fett. Dej Utschlachtung licht bij 50%. Dej Schaapen bruken beste Weide oder moeten tofauert wodden. In Frankriek wodden sej meist nich buten hollen.
Dej Berrie is hejl witt und hett een fien Wull. Dej Rass is an End van 18. Johrhunnert dör Kruidsungen van dej Schaapen in dej Provinz Berry mit Merinos und Englische Rassen entstaan. Dej Eiken könnt drej mal in twej Johr offlammen.
August Düffer

**August Düffer** (* 4. Januar 1854 in Lübeck; † 28. September 1934 ok dor) weer en plattdüütschen Schriever.

Düffer is 1854 in Lübeck boren un hett later Stenograaf lehrt. He weer ünner annern Vörsitter von de Stenografen-Verenigung, hett bi de *[[Lübeckische Anzeigen|Lübeckischen Anzeigen]]* ünner annern as Schriftbaas arbeidt un weer ok bi dat Staatsarchiv.

## Warken

* *Plattdütsche Sagen un Döntjes ut Lübeck.* Band 1, Borchers, Lübeck 1923
* *Plattdütsche Sagen un Döntjes ut Lübeck.* Band 2, Borchers, Lübeck 1925

## Kiek ook bi

* List vun plattdüütschen Schrievers

## Weblenken
Karl Prahl

**Karl Prahl** (* 5. Oktober 1882 in Hamborg; † 7. September 1948 in Kummerfeld) weer en noorddüütschen Kunstmaler un Grafiker.

Prahl is 1882 in Hamborg boren un hett eerst an de Hambörgsche Landskunstschool un denn 1902/1903 in München studeert. He weer Maat von dat Corps Irminsul.

Prahl hett vör allen Lüüd un Landschoppen in Noorddüütschland maalt. He weer Maat von de Hambörgsche Sezession.

He weer ok as plattdüütschen Schriever aktiv. Sien Stück *De Wunnerbloum* is an’n 30. Dezember 1924 in Hamborg op de Schoolbühne toeerst opföhrt worrn.

Prahl weer verheiraadt mit Maria Kunde, de in Hamborg en Kunstsalon hatt hett.

## Literatur

* *In memoriam Karl Prahl.* Holler, Hamborg 1955

## Warken

* *De Wunnerbloum. Merkenspill in 5 Uptääg.* Kock, Glückstadt 1924
* Fritz Fischer: *Suur Supp. Een Gropen vull Märken un anner Vertellen.* (Biller von Karl Prahl), Pröpper, Hamborg 1938

## Kiek ook bi

* List vun plattdüütschen Schrievers

## Weblenken
Otto Rohkamm

**Otto Rohkamm** (* 4. März 1896 in Harzborch; † 22. Juli 1976 ok dor) weer en plattdüütschen Schriever.

Rohkamm is 1896 as Söhn von en Schooster in Harzborch boren. In’n Eersten Weltkrieg weer he as Freewilligen Soldaat. Na’n Krieg hett he dat Abitur maakt un an de Universität Jena op Tähndokter studeert. He hett 1922 in Harzborch sien egen Praxis opmaakt. In’n Tweten Weltkrieg weer he von 1939 bet 1945 wedder Soldaat.

1950 is he Oortsheimatpleger in Harzborch worrn. He hett blangenbi över regionale Geschicht un op Ostfäälsch Platt schreven un ok Biller maalt.

## Warken

* *Harzer Land un Luie: Vortellijen un Räimels.* Rosdorff, Harzborch 1958
* *Harzer Land un Luie: Haimat an’n Harze.* Sülvsverlag, Harzborch 1968
* *1000 Jahre Harzburg, aus der Chronik einer kleinen Stadt.* Harzborch 1972 (2. Oplaag 1976)
* mit Werner Flechsig un Fritz Habekost: *Ostfälische Sprichwörter. Volksweisheit und Volkshumor aus 5 Jahrhunderten.* Waisenhaus-Buchdruckerei und Verlag, Bruunswiek 1974
* *Nordharzer Wörterbuch. Auf der Grundlage der Mundart von Harzburg und der oberen Oker.* (bearbeidt von Rudolf Mackensen un Jürgen Schierer), Ostfalia-Verlag, Paane 2003, ISBN 3-926560-47-9

## Kiek ook bi

* List vun plattdüütschen Schrievers

## Weblenken
Heinrich Stürenburg

**Cirk Heinrich Stürenburg** (* 12. Februar 1798 in Auerk; † 11. Januar 1858 ok dor) weer en düütschen Jurist, Kamerraad un Konsulent.

Stürenburg is 1798 as öllst Söhn von en Avkaat un Notar in Auerk boren. He hett Juristeree an de Universität Göttingen studeert un sien Staatsexamen 1817 an dat Obergericht Celle maakt. He weer Maat von de Corps Bremensia Göttingen un Frisia Göttingen. 1818 is he as Avkaat in Berum tolaten worrn un een Johr later as Notar in Wittmund. 1825 hett Stürenburg de Kanzlie von sien Vader in Auerk övernahmen. 1831 is he Kamerkonsulent worrn un 1841 Kamerraad. Toletzt weer he Präsident von de Oostfreesche Avkatenkamer. 1848 weer he kunservativen Woordföhrer gegen Franz Wilhelm Miquel. He hett sik ok för Spraak un Literatur intresseert un hett 1857 dat *Ostfriesischen Wörterbuch* rutbröcht. He hett Fründschop mit Robert Schumann un Felix Mendelsson Bartholdy pleegt un weer verantwortlich för dat Rutgeven von Johann Sebastian Bach sien Vokalwark.

1851 hett he den Guelphenorden kregen.

## Familie
Stürenburg weer verheiraadt mit Wilhelmine Stürenburg (borene Rieken). De beiden harrn alltohoop söven Döchter un twee Söhns.

## Warken
* *[http://books.google.de/books?id=cTtJAAAAcAAJ Ostfriesisches Wörterbuch.]* Karl Otto Seyde, Auerk 1857 (Nadruck: Schuster-Verlag, Leer 1972, ISBN 3-796300-31-6)

## Weblenken

## Footnoten
Karl Wehmeyer

**Karl Wehmeyer** (* 26. November 1916 in Maansen; † 1. Mai 1991 in Bückeborg) weer en plattdüütschen Schriever.

Wehmeyer is in Maansen boren un opwussen. He hett 1983 dat Book *...Will eck eis säggen!* rutbröcht.

## Warken

* *...Will eck eis säggen!* Bückeborg 1983

## Weblenken
Gemeen Hagen (Landkreis Cuxhoben)

De **Gemeen Hagen** () is en Eenheitsgemeen in’n Landkreis Cuxhoben in Neddersassen mit . 

## Geografie

De Navergemenen sünd Lox in’n Noorden, Beverst in’n Noordoosten, Ax un Lübbs (Samtgemeen Hambargen) in’n Oosten, Oosterholt-Scharmbeek in’n Süüdoosten un Swonewebel in’n Süüdwesten (de letzten veer in’n Landkreis Oosterholt). Op dat annere Över von de Werser doot de Gemenen Braak un Stadland in’n Landkreis Wersermasch liggen.

## Historie

De Gemeen Hagen is an’n 1. Januar 2014 ut de olen Gemenen Hagen, Braamst, Uthleer, Driftseth, Saans un Wolsbuddel tohoopleggt worrn, de vörher tohoop de Samtgemeen Hagen billt hebbt.

Indeelt is de Gemeen in 16 Oortschoppen. Dat sünd: Albst, Braamst (mit Harndorp, Loh un Wittst), Dörphagen, Driftseth, Hagen, Hein, Hoop, Kassbrook, Leernst, Offenwarden, Rechtenfleth, Saans, Uthleer, Weersbe, Wolsbuddel un Wortfleet.

De Oortschoppen Braamst, Driftseth un Uthleed hebbt Oortsbörgermeesters un Oortsrääd, de annern Oortschoppen Oortsvörsteihers.

## Politik

### Gemeenraad

;Liddmaten:
* 2013:
*: As Börgermeester: Andreas Wittenberg
*: CDU: Udo Allmers, Hinrich Bühring, Bettina Toppke, Jürgen Schlüterbusch, Cornelia Trowitzsch, Heinz Bühring, Ilka Priebe, Söhnke Hahlbom, Lüder Schnibbe, Giesela Schwertfeger, Christoph Werde, Roy Schomacker, Ernst-Johannes Holze
*: SPD: Leo Mahler, Martina Harms, Marco Vehrenkamp, Gabriele Hielscher, Johannes Mahlstedt, Heike Herrmann, Stephan Struß, Hardy Köhler, Tim Färber
*: Gröne: Karen Lingner-Bahr, Wolfgang Steen (bet August 2014, för em is Marion Schmedes narückt)
*: WG: Heiner Schöne
*: Linke: Dietmar Buttler
*: FW: Claudia Theis, Klaus Dieter Theis
* 2016:
*: As Börgermeester: Andreas Wittenberg
*: CDU: Udo Allmers, Heinz Bühring, Hinrich Bühring, Söhnke Hahlbom, Philipp Lange, Jürgen Schlüterbusch, Giesela Schwertfeger, Bettina Toppke, Cornelia Trowitzsch, Falko Wahls-Seedorff, Christoph Werde
*: SPD: Martin Eckardt, Martina Harms, Gabriele Hielscher, Heino Hüncken, Hardy Köhler, Hans-Hermann Mahler, Johannes Mahlstedt, Marco Vehrenkamp
*: WG: Erck Baumgarth, Heiner Schöne
*: Linke: Dietmar Buttler
*: Gröne: Werner Hahn, Karen Lingner-Bahr
*: FW: Claudia Theis, Klaus-Dieter Theis

### Börgermeesters

### Wapen un Flagg

Dat Wapen von de Gemeen wiest baven vörn op roden Grund en opricht sülvern Slötel, de mit’n Boort na buten wiest, baven achtern op sülvern Grund twee schrage gröne Ekenbläder, över de en roden Steern mit acht Tackens steiht, un ünnen op blauen Grund en sülvern Hünengraff.

Dat Wapen hett de Gemeen von de Samtgemeen Hagen övernahmen.

De Flagg is baven blau un ünnen rood. In de Midd is dat Wapen to sehn.

## Footnoten



## Weblenken

* Websteed vun de Gemeen (hoochdüütsch)
Ludwig Wätjen

**Ludwig Wätjen** (* 12. Dezember 1930 in Oosterholt-Scharmbeek) is en düütschen Politiker von de SPD.

Wätjen is 1930 in Oosterholt-Scharmbeek boren un dor ok op Volksschool (Findörpschool) ween. Na acht Schooljohren hett he mit 14 de School afslaten un en Lehr as Industriekoopmann bi de Stadtwarken Oosterholt-Scharmbeek maakt. Dor is he 50 Johr lang bleven, 17 Johr lang as Baas. 1995 is he in Rohstand gahn.

He weer von’n 21. November 1991 bet to’n 31. Dezember 2004 Landraad von’n Landkreis Oosterholt. He weer teihn Johr lang in’n Stadtraad un 34 Johr Afornten in’n Kreisdag.

In’n Dezember 1995 hett he dat Verdeenstkrüüz an’t Band von’n Verdeenstorden von de Bundsrepublik Düütschland kregen.

Wätjen is siet 1955 verheiraadt mit Lieselotte Wätjen. De beiden hebbt een Söhn un een Dochter.

## Footnoten
Bernd Lütjen

**Bernd Lütjen** (* 22. Dezember 1963 in Oosterholt-Scharmbeek) is en düütschen Politiker von de SPD.

Lütjen is 1963 in Oosterholt-Scharmbeek boren un weer von 1970 bet 1973 an de Grundschool Wallhöben. Von 1973 bet 1975 weer he op de Orientierungsstufe Hambargen un von 1975 bet 1982 op dat Gymnasium Oosterholt-Scharmbeek. Na sien Abitur hett he von 1982 bet 1985 en Lehr as Kreisinspekter-Anwärter bi’n Landkreis Oosterholt maakt. Blangenbi hett he an de Fachhoochschool för Verwaltung un Rechtspleeg in Ollnborg studeert un hett dat as Diplom-Verwaltungswirt afslaten. Lütjen hett von 1985 bet 2001 op verscheden Posten för den Landkreis Oosterholt arbeidt.

Lütjen is siet 1990 verheiraadt. He hett dree Kinner, een Söhn un twee Döchter.

Lütjen is 1982 in de SPD ringahn. Von 1996 bet 2001 weer he Vörsitter von’n SPD-Distriktverband Scharmbeekstotel. Von 1996 bet 2001 weer he in’n Stadtraad von Oosterholt-Scharmbeek un weer von 2000 bet 2001 Bisitter in’n SPD-Oortsvereensvörstand Oosterholt-Scharmbeek. 2001 is he as Börgermeester von de Samtgemeen Hambargen wählt worrn un 2006 hebbt se em noch en tweet Maal wedder wählt. In’n September 2013 is he as Landraad von’n Landkreis Oosterholt wählt worrn, nadem sien Vörgänger Jörg Mielke na de Neddersassische Staatskanzlie wesselt is un dat Amt vör de Tied opgeven hett.

## Weblenken

* Lütjen sien Websteed (hoochdüütsch)

## Footnoten
Uwe Brauns

**Uwe Brauns** (* 11. Juni 1938 in Bremen; † 19. Oktober 2005 in Hambargen) weer en düütschen Politiker von de SPD.

Brauns is 1938 in Bremen boren un weer op de Volksschool in Hambargen. Na de School hett he en Lehr as Mürger maakt. He weer op de Avendschool, hett de Mittlere Reife maakt un hett denn Boinschenör an de Hoochschool för Technik in Bremen studeert. In Bremen hett he bet 1986 in dat Amt för Straten- un Brüggenbo arbeidt.

Von 1968 af an is Brauns Raadsherr in de Gemeen Hambargen ween. 1973 is he dor ok Börgermeester worrn un dat bet to sien Dood 2005 bleven. 1974 is he Raadsherr un Börgermeester in de Samtgemeen Hambargen worrn. In de Samtgemeen is 2001 Bernd Lütjen sien Nafolger worrn, nadem de Tweegleisigkeit in Neddersassen en Enn harr. Von 1973 af an weer he Kreisdagsafornten in’n Landkreis Oosterholt.

In de 11. bet 14. Wahlperiood (21. Juni 1986 bet 2003) is he in’n Wahlkreis Oosterholt-Scharmbeek as Maat von’n Landdag von Neddersassen wählt worrn. Bi de Wahl 2003 is he ok noch wedder antreden, kunn sik aver in’n Wahlkreis Oosterholt gegen Brunhilde Rühl von de CDU nich dörsetten.

An’n 10. Juni 1998 hett Brauns dat Verdeenstkrüüz an’t Band von’n Neddersassischen Verdeenstorden kregen.
Landdagswahlkreis Oosterholt

De **Wahlkreis Oosterholt** mit de Wahlkreisnummer 60 is en Wahlkreis för de Wahl to’n Neddersassischen Landdag. Dor höört von’n Landkreis Oosterholt de Stadt Oosterholt-Scharmbeek, de Gemenen Grasbarg, Leendaal, Hu’e un Worpsweed un von’n Landkreis Veern de Gemenen Otterbarg un Eiten to.

De Wahlkreis hett toeerst Landdagswahlkreis Oosterholt-Scharmbeek heten un harr bet 1978 de Wahlkreisnummer 70, denn bet 1998 de Wahlkreisnummer 53, 2003 de Nummer 51 un von 2008 af an de Nummer 60. Mit de Wahl 2003 hett de Wahlkreis den ne’en Naam Oosterholt kregen.

## Afornte

Direkt wählt Afornte in’n Wahlkreis weren:

## Wahl 2003

Bi de Landdagswahl in Neddersassen 2003 hett dat in’n Wahlkreis Oosterholt (Wahlkreisnummer 51) söss Direktkannedaten geven. As Afornten direkt wählt worrn is Brunhilde Rühl von de CDU. 65,1&nbsp;% von de 58.986 Wahlberechtigten hebbt bi de Wahl mitmaakt.

## Wahl 2008

Bi de Landdagswahl in Neddersassen 2008 hett dat in’n Wahlkreis Oosterholt (Wahlkreisnummer 60) söven Direktkannedaten geven. As Afornten direkt wählt worrn is Axel Miesner von de CDU. 56,4&nbsp;% von de 84.038 Wahlberechtigten hebbt bi de Wahl mitmaakt.

## Wahl 2013

Bi de Landdagswahl in Neddersassen 2013 hett dat in’n Wahlkreis Oosterholt (Wahlkreisnummer 60) söven Direktkannedaten geven. As Afornten direkt wählt worrn is Axel Miesner von de CDU. 58,9&nbsp;% von de 85.446 Wahlberechtigten hebbt bi de Wahl mitmaakt.

## Wahl 2017

Bi de Landdagswahl in Neddersassen 2017 hett dat in’n Wahlkreis Oosterholt (Wahlkreisnummer 60) söss Direktkannedaten geven. As Afornten direkt wählt worrn is Axel Miesner von de CDU. 62,5&nbsp;% von de 86.605 Wahlberechtigten hebbt bi de Wahl mitmaakt.

## Footnoten
Ringst (Oortschop)

**Ringst** is en Oortschop in de Gemeen Geestland in’n Landkreis Cuxhoben, Neddersassen, mit 833 Inwahners.

## Geografie

De Naveroortschoppen sünd Lintig in’n Noordoosten, Köhlen in’n Süüdoosten, Wehdel un Sellst (Gemeen Schippdörp) in’n Süüdwesten un Kührst in’n Noordwesten.

## Historie

An’n 1. April 1971 sünd de Dörper Ringst un Hainmöhlen as egenstännige Gemenen Liddmaat von de eerste Samtgemeen Beers worrn. To Hainmöhlen hett do ok al de Oort Wisswohl mit tohöört. Dat hett aver blots bet to’n 1. März 1974 duurt, denn sünd de Dörper Ringst un Hainmöhlen to een Gemeen tohoopleggt worrn un sünd Deel von de ne’e, gröttere Samtgemeen Beers worrn.

De Gemeen Ringst is to’n 1. Januar 2015 mit de Gemenen von de Samtgemeen Beers un de Stadt Langen to de Gemeen Geestland tohoopgahn. Ringst billt nu en Oortschop mit egen Oortsraad un Oortsbörgermeester binnen disse Gemeen.

### Inwahnertall

## Politik

### Gemeenraad/Oortsraad

;Liddmaten:
* 2014:
*: CDU: Karin Albohm, Ralf Hahn, Reiner von Kampen, Dirk von Soosten
*: SPD: Stephan Brömmer
* 2016:
*: CDU: Karin Albohm, Ralf Hahn, Reiner von Kampen, Dirk von Soosten
*: SPD: Stephan Brömmer

### Börgermeesters/Oortsbörgermeesters

Börgermeesters:

Oortsbörgermeesters:

### Wapen

Dat Wapen von de Gemeen wiest op blauen Grund von en gollen Ring ümgeven en gollen Kopp von en Aadler mit roden Snavel un rode Tung.

## Footnoten



## Weblenken

* Websteed von de Oortschop (hoochdüütsch)
Ool Dörp

Dat **Ole Dörp** is de Naam för de Överresten von en Wallanlaag bi Groot Thun in’n Süüdwesten von Stood.

Dat Ole Dörp liggt op’n höögsten Punkt von de Wischen langs de Swing op en Rebeed von so bi 90 × 70 Meter. Dor stött de Geest an de Swing. Anners as bi de Swedenschanz, de so bi 450 Meter in’n Noorden liggt, is de Wallanlaag kumplett afdragen. Dat Rebeed liggt en lütt beten höger as de Ümgegend un is von’n Buur Fred Winter as Peerkoppel bruukt worrn. Binnen sünd Nablievsel von en ole Siedlung funnen worrn, so as Postenlöcker, Kuhlen un Avens. De Wall weer maal teihn Meter breed.

Dat Stück Land hett bi de Lüüd in de Ümgegend al jümmer *dat ole Dörp* heten. Dat weer en Henwies för de Archäologen, dat dor en ole Siedlung to finnen is. Ok Pottschören ut de Tied von 700 bet 1000 n. Chr. sünd dor al fakener funnen worrn. 2009 hebbt se dorüm bi de Swedenschanz un dat Ole Dörp dat Eerdmagnetfeld geophysikaalsch ünnersöcht.
Thun

**Thun** betekent

* Thun, Stadt in de Swiez,
* Thun, fröheren Bezirk in de Swiez,
* Thun, Verwaltungskreis in de Swiez,
* Groot Thun un Lütt Thun, Stadtdelen von de Stadt Stood in’n Landkreis Stood, Neddersassen,
* Thun-l’Évêque, Gemeen in dat Département Nord, Frankriek,
* Thun-Saint-Amand, Gemeen in dat Département Nord, Frankriek,
* Thun-Saint-Martin, Gemeen in dat Département Nord, Frankriek,
* Thun in Tirol, Oort in’t Nonsdaal, in de Region Trentino-Süüdtirol, Italien,
* THUN, Ünnernehmen ut Bozen, Süüdtirol,
* Thun, Eddelfamilie in’t Berner Oberland,
* Thun, Eddelfamilie ut Lümborg, later ok in Mekelborg, Slesien un Däänmark,
* Thun und Hohenstein, Eddelfamilie (hebbt vör 1628 blots *Thun* heten).

**Thun** is de Familiennaam von

* Alphons Thun (1853–1885), eestnischen Ökonoom,
,
* Dieter Thun (* 1939), düütschen Footballspeler,
* Dominikus Anton von Thun (1686–1758), Förstbischop von Trient,
,
* Friedemann Schulz von Thun (* 1944), düütschen Psycholoog,
* Friedrich von Thun (* 1942), öösterriekschen Schauspeler,
* Harald Thun (* 1945), düütschen Romanist un Spraakwetenschopper,
* Hedwig Thun (1892–1969), düütsche Malerin un Schrieversche,
* Heinrich von Thun († 1238), Bischop von Basel,
* Heinrich Thun (* 1938), öösterriekschen Lichtathlet,
* Helge Thun (* 1971), düütschen Töverkünstler un Moderator,
* Johannes von Thun († 1506), Bischop von Swerin,
* Karl-Heinz Thun (1937–1993), düütschen Regattasegler,
* Leo von Thun-Hohenstein (1811–1888), öösterriekschen Politiker,
* Maria Thun (1922–2012), düütsche Esoterikerin,
* Matteo Thun (* 1952), italieenschen Architekt,
* Max von Thun (* 1977), düütschen Schauspeler un Moderator,
* Nyota Thun (* 1925), düütsche Literaturwetenschopperin,
* Otto Balthasar von Thun (1721–1793), düütschen Generaalleutnant,
* Richard Thun (1899–1945), düütschen Agrikulturchemiker,
* Róża Thun (* 1954), poolsche Publizistin un Politikerin,
* Sigmund Alphons von Thun (1621–1677), Bischop von Brixen un Trient,
* Stein Vidar Thun (* 1981), noorweegschen Skilanglöper,
* Wilhelm Ulrich von Thun (1784–1862), düütschen Generaal un Diplomaat.
Dabney Coleman

**Dabney Wharton Coleman** (* 3. Januar 1932 in Austin, Texas; † 16. Mai 2024 in Santa Monica, Kalifornien weer en US-amerikaanschen Schauspeler.

## Leven un Wark
Coleman hett vun 1949 an an’t Virginia Military Institute studeert un beleg dorna en Studium vun de Rechtswetenschoppen an de University of Texas at Austin. As Schauspeler füng he Mitt vun de 1960er Johren an un hett in de eersten Johren in enkelte Folgen vun verschedene Feernsehregen mitspeelt, so as *The Fugitive*, *Bonanza* oder *Columbo*. In’t Johr 1980 speel he in de Kummedie *Nine to Five* an de Siet vun Jane Fonda un Dolly Parton. 1982 weer he blangen Dustin Hoffman in *Tootsie* to sehn. För sien Rull in den Feernsehfilm *Sworn to Silence* is he mit Priesen uttekent worrn.

In de Johren vun 1957 bit 1959 weer Coleman mit *Ann Courtney Harrell* verheiraat. 1961 hett he de Schauspelersche Jean Hale heiraat. Ut disse Eh, de 1984 wedder scheedt worrn is, hett he veer Kinner.

## Filmografie (Utwahl)

## Utteken
Coleman weer för sien Filmwark twölf mol för Filmpriesen vörslahn, veermol dorvun hett he den Pries wunnen:
* 1987: den *[[Emmy]]* in de Kategorie *Best Nevendorsteller in en Minireeg oder Special* för *Sworn to Silence*
* 1988: den *[[Golden Globe]]* in de Kategorie *[[Oscar/Best Serien-Hööftdorsteller – Kummedie oder Musical|Best Seriendorsteller – Kummedie/Musical]]* för *The Slap Maxwell Story*
* 2011: den *[[Screen Actors Guild Award]]* in de Kategorie *Rutragen Ensemble in en Dramareeg* för *Boardwalk Empire*
* 2012: den *[[Screen Actors Guild Award]]* in de Kategorie *Rutragen Ensemble in en Dramareeg* för *Boardwalk Empire*

## Borns


## Weblenken
*
Axel Miesner

**Axel Miesner** (* 15. Mai 1965 in Bremen) is en düütschen Politiker von de CDU.

Miesner is 1965 in Bremen boren un weer in Leendaal op Haupt- un Realschool. Na en Lehr as Elektroinstallatör hett he sien Fachhoochschoolreife in Oosterholt-Scharmbeek maakt un denn Automatiserungstechnik an de Hoochschool Bremen studeert. Siet 1995 bedrifft he as Sülvstännigen en System- un Deenstleistungshuus in Leendaal.

He is 1980 in de CDU ringahn. Siet 1995 is he Vörsitter von’n CDU-Oortsverband Worphusen un siet 2005 Viez-Vörsitter von’n CDU-Kreisverband Oosterholt.

Miesner is 1991 Raadsherr in de Gemeen Leendaal worrn un weer von 1994 bet 1996 un wedder von 2001 af an Afornten in’n Kreisdag von’n Landkreis Oosterholt. Siet 4. März 2003 (15., 16. un 17. Wahlperiood) is he direkt wählten Afornten för den Wahlkreis Achem (2003) un Wahlkreis Oosterholt (2008 un 2013) in’n Landdag von Neddersassen.

Miesner hett een Dochter.

## Weblenken

* Miesner sien Websteed (hoochdüütsch)
* Biografie op de Websteed von’n Landdag (hoochdüütsch)
Krankenhuus Zeven

Dat **Martin-Luther-Krankenhuus Zeven** is dat Krankenhuus in de Stadt Zeven (Landkreis Rodenborg). Dat liggt in’n Noordoosten von de Stadt an de *Dr.-Otto-Straat 2* un dicht bi de Au-Meh.

Bedreven warrt dat siet 2001 von de OsteMed Kliniken und Pflege.

## Historie

Dat Krankenhuus is 1902 inricht worrn.

Dat Krankenhuus hett 90 Bedden. 2012 sünd dor dor so üm un bi 3800 Lüüd stationär un 10.000 ambulant behannelt worrn.

An’n 11. April 2018 hett de Kreisdag von’n Landkreis Rodenborg beslaten (42 Jo-Stimmen un 10 Nee-Stimmen), dat dat Krankenhuus to’n 31. Dezember 2018 dichtmaakt. De Grund is, dat dat Krankenhuus lütt un nich good utlast is. Dorüm müss de Landkreis alleen von 2013 bet 2018 18 Milljonen Euro toscheten, üm de Verlusten wedder uttoglieken. In de Gebüüd von dat Krankenhuus schall na dat Enn von dat statschonäre Krankenhuus en ambulant Gesundheitszentrum intehn. De nächsten Krankenhüüs sünd denn dat Krankenhuus Bremervöör, dat von Zeven üm un bi 24 Kilometer in’n Noordwesten liggt un dat Krankenhuus Rodenborg üm un bi 28 Kilometer in’n Süüdoosten.

## Literatur

* Gudrun Kudick: *100 Jahre Krankenhaus Zeven: (1902 - 2002). Soziale Kompetenz vom Krankenhaus der Inneren Mission zum Martin-Luther-Krankenhaus und zur OsteMed.* Zeller, 2002

## Footnoten



## Weblenken

* Websteed von dat Krankenhuus (hoochdütsch)
Krankenhuus Winsen

Dat **Krankenhuus Winsen** is dat Krankenhuus in de Stadt Winsen. Dat liggt in’n Süüdwesten von de Stadt in de *Friedrich-Lichtenauer-Allee 1*.

Bedreven warrt dat siet August 1999 von de *Krankenhaus Buchholz und Winsen gGmbH*, de von’n Landkreis Horborg dragen warrt. Dat höört siet 2002 ok to’n Elv-Heid-Krankenhuusverbund.

## Historie

In’n November 1877 is en Kinnerpleeg-Anstalt in Winsen grünnt worrn. De is 1882 in en neet Gebüüd in de Wallstraat ümtagen. De Anstalt harr nu den Naam *Bethesda* un harr in dit ne’e Gebüüd twee Krankenrüüm mit fiev Bedden. Dit Krankenhuus is över de Tied grötter worrn un hett bet 1974 bestahn.

De Grundsteen för dat hüdige Krankenhuus is an’n 12. Dezember 1969 leggt worrn. An’n 1. Oktober 1974 is dat Krankenhuus mit 310 Bedden denn in Bedriev gahn.

Opstunns warrt en 4500 m² groot Noodfall- un Diagnostikzentrum nee boot, dat 18,6 Millionen Euro kösten un 2016 trech ween schall.

Dat Krankenhuus hett 235 Bedden.

## Weblenken

* Websteed von dat Krankenhuus (hoochdütsch)
Charles Lionel Augustus de Nicéville

**Charles Lionel Augustus de Nicéville** (* 1852 in Bristol; † 3. Dezember 1901 in Kalkutta) weer Kurator an dat indisch Museum in Kalkutta. Beropen wurrn is he dör sien Studien to de Bottervagels op’n indischen Subkuntinent. 

He stamm ut en Hugenotten-Familie, sien Vader weer Physiker. Ünnerricht hett he an dat St. John's College in Hurstpierpoint bi Brighton kreegen. 1870 is he nah Indien utwannert, wo he Büroangestellter wurr. Siet 1881 hett he sück in sien Freetiet blots noch mit de Lepidopterologie befaat und hett mit all bekannt Forschers in disse Beriek as Henry John Elwes, Taylor, Wood–Mason, Martin, John Henry Leech un Marshall tosommenarbeit.

## Warken

* 1883: *Butterflies of India, Burmah and Ceylon.* Band I, Reprint: New Delhi 1979
* 1886: *The Butterflies of India, Burmah and Ceylon.* Band 2, Reprint: New Delhi 1979
* 1890: *The butterflies of India, Burmah and Ceylon.* Band 3, Reprint: New Delhi 1979
* 1894: *On new and little-known butterflies from the Indo-Malayan region.* In: *J. Asiat. Soc. Bengal.* (II) 63 (1), S. 1–59, Tafeln 1–5
* 1898: *On new and little-known butterflies from the Indo-Malayan, Austro-Malayan and Australian Regions.* In: *J. Bombay nat. Hist. Soc.*
Brunhilde Rühl

**Brunhilde Rühl** (* 31. Mai 1950 in Zeven) is en düütsche Politikerin von de CDU. 

Rühl is 1950 in Zeven boren un weer dor ok op de Volksschool. Se hett na de Hannelsschool in Bremervöör en Lehr as Avkaten- un Notargehilfin in Zeven maakt. Von 1990 bet August 2004 weer se sülvstännig as Koopfro.

Rühl is Viez-Landraad von’n Landkreis Oosterholt, Vörsittersche von’n Utschuss Verkehr un Ordnungswesen un Maat von’n Kreisutschuss, den Utschuss för Kreisentwicklung, in’n Utschuss Sozialen Kraam un Raadsfro in de Stadt Oosterholzt-Scharmbeek. In de 13., 14. un 15. Wahlperiood  weer se von 1994 bet 2008 Afornte in’n Landdag von Neddersassen, 1994 un 1998 över de Landslist un 2003 as direkt wählte Afornte in’n Wahlkreis Oosterholt. Dor weer se Maat in’n Utschuss för Weertschop, Arbeid un Verkehr, Präsidentin von de Parlamentariergrupp *Bahn* un verkehrspolietsche Sprekerin von de CDU-Landdagsfrakschoon.

Rühl is verheiraadt un hett een Kind. 

## Weblenken

* Rühl ehr Websteed (hoochdüütsch)
Landdagswahlkreis Cuxhoben

De **Wahlkreis Cuxhoben** mit de Wahlkreisnummer 58 is en Wahlkreis för de Wahl to’n Neddersassischen Landdag. Dor höört von’n Landkreis Cuxhoben de Stadt Cuxhoben un de Samtgemeen Land Hadeln to.

De Wahlkreis harr bet 1978 de Wahlkreisnummer 68, denn bet 1998 de Wahlkreisnummer 72, 2003 de Nummer 70 un von 2008 af an de Nummer 58.

To de Wahl 2017 weer dat dör de Fusion von de Samtgemeen Beers mit de Gemeen Langen to de ne’e Gemeen Geestland nödig, de Wahlkreise in’n Landkreis Cuxhoben nee intodelen un de Wahlkreis hett sien hüdigen Tosnidd kregen.

## Afornte

Direkt wählt Afornte in’n Wahlkreis weren:

## Wahl 2003

Bi de Landdagswahl in Neddersassen 2003 hett dat in’n Wahlkreis Cuxhoben (Wahlkreisnummer 70) veer Direktkannedaten geven. As Afornten direkt wählt worrn is Hans-Christian Biallas von de CDU. 62,1&nbsp;% von de 67.989 Wahlberechtigten hebbt bi de Wahl mitmaakt.

## Wahl 2008

Bi de Landdagswahl in Neddersassen 2008 hebbt von’n Landkreis Cuxhoben de Städer Cuxhoben un Langen, de Gemeen Noordholt un de Samtgemeen Land Wusten to’n Wahlkreis Cuxhoben (Wahlkreisnummer 58) tohöört.

Dat hett in’n Wahlkreis acht Direktkannedaten geven. As Afornten direkt wählt worrn is Hans-Christian Biallas von de CDU. 54,2&nbsp;% von de 67.953 Wahlberechtigten hebbt bi de Wahl mitmaakt.

Biallas is bet to’n 28. Juni 2011 in’n Landdag bleven. For em narückt is Annette Schwarz.

## Wahl 2013

Bi de Landdagswahl in Neddersassen 2013 hebbt von’n Landkreis Cuxhoben de Städer Cuxhoben un Langen, de Gemeen Noordholt un de Samtgemeen Land Wusten to’n Wahlkreis Cuxhoben (Wahlkreisnummer 58) tohöört.

Dat hett in’n Wahlkreis negen Direktkannedaten geven. As Afornten direkt wählt worrn is Uwe Santjer von de SPD. 58,5&nbsp;% von de 67.024 Wahlberechtigten hebbt bi de Wahl mitmaakt.

## Wahl 2017

Bi de Landdagswahl in Neddersassen 2017 hett dat in’n Wahlkreis Cuxhoben (Wahlkreisnummer 58) söven Direktkannedaten geven. As Afornten direkt wählt worrn is Uwe Santjer von de SPD. 61,8&nbsp;% von de 59.197 Wahlberechtigten hebbt bi de Wahl mitmaakt.

## Footnoten
Natangsch

**Natangsch** is e Deel vom Nedderpreußische, wat tom Nadadietsche jehäärt. Et is üt Astpreißen. De Nome is vun e Stamm von de Pruzzen. Et wurd im Zinten, Bartenstein, Friedland, Drengfurt un Rastenborg jeschabbert. Det Natangsche heft oder hebbd e Jrenz mit det 
Schriftdietsche, e Mundart des Kürzungsgebiets, dem Westkäslausche, det Ostsamländische, e Mundart des Ostgebiets, dem Ostkäslausche un det Breslausche. 
  Fir det Natangsche send em Unjascheed tom Samländsche de Diphthongerung von jedet lange e un lange o no eei un oou un det Woort *dirch* charakteristisch. 

## Footnoten
William Bonnet

**William Bonnet** (* 25. Juni 1982 in Saint-Doulchard) is en franzöösch Radrennfohrer.

## Karriere
William Bonnet wurr 2000 mit de franzöösch Junioren-Natschonalmannschap Viezweltmeister in de Mannschapsverfolgung up de Bahn. 2004 wunn he dat U23-Rennen Paris-Mantes-en-Yvelines. 2005 is he för dat Continental Team Auber 93, wo he een Deelstreck bi Paris-Corrèze up sien Naam schrieven kunn. 2006 wurr he Profi för dat franzöösch ProTour-Team Crédit Agricole un nehm in dat glieker Johr an den Giro d’Italia deel, wo he in de Gesamtwerung den 111. Platz belegg. 

Bi de Tour de France in de beid folgen Johren keem he ok nich ünner de besten Hunnert, wunn aber de 2008 Rennen Grand Prix de la Somme un Grand Prix d’Isbergues, wat denn ok sien spoodriekst Johr as Profi-Rennfohrer weer. 2009 is he weer bi de Tour de France un bi de Vuelta a España mitfohren, keem aber weer nich ünner de best Hunnert. 

Ok in de folgen Johren wurr he bi verscheeden Rundfohrten insett.

## Wat he schafft hett
;2004
* Paris-Mantes-en-Yvelines 

;2005
* een Deelstreck Paris-Corrèze

;2008
* Grand Prix de la Somme
* Grand Prix d’Isbergues

;2010
* een Deelstreck  Paris–Nizza

## Teams
* 2005 Auber 93
* 2006 Crédit Agricole
* 2007 Crédit Agricole
* 2008 Crédit Agricole
* 2009 Bbox Bouygues Telecom
* 2010 Bbox Bouygues Telecom
* 2011 FDJ
* 2012 FDJ-Big Mat
* 2013 FDJ.fr
* 2014 FDJ.fr

## Weblenken
* William Bonnet in de Datenbank vun Radsportseiten.net
William Mulliken

**William Danforth „Bill“ Mulliken** (* 27. August 1939 in Urbana, Illinois; † 17. Juli 2014 in Chicago, Illinois) weer en  US-amerikaansch Swemmsportler.

Bi de Olympisch Spelen 1960 in Rom wurr he unverwacht Olympiasieger über 200&nbsp;m Borst. Dat weer för de USA de eerste Sieg bi Olympisch Spelen över disse Laag siet 1924. 

Nah sien aktiv Loopbahn as Swemmsportler wurr Mulliken Afkaat. 1984 wurr he in de Ruhmeshall vun den internatschonalen Swemmsport upnommen.

## Weblenken
* William Mulliken in de International Swimming Hall of Fame (engelsch)
* Nahricht vun sien Dood, mit Foto (engelsch)
* Bill Mullikan in de Datenbank vun Sportsrefrence.com (engelsch)

## Enkeld Nahwiesen
Georges Ronsse

**Georges Ronsse** (* 4. März 1906 in Antwerpen; † 4. Juli 1969 in Berchem) weer en belgischer Radrennfohrer.

Georges Ronsse hörr to de belgisch Radsportelite tüschen de beid Weltkriegen. He weer Profi van 1926 bit 1938. In dat Johr 1925 harr he all de prestigeträchtigen Klassiker Lüttich-Bastogne-Lüttich wunnen. Glieks in sien tweet Profijohr 1927 kunn he all de Klassiker *[[Bordeaux–Paris]]* un *[[Paris–Roubaix]]* up sien Naam schrieven; 1928 wunn he dat Rennen *[[Paris–Brüssel]]*.

In dat sülvig Johr wurr Ronsse in Budapest Straten-Weltmeester vun de Profis mit den gröttsten jemals reckten Vörsprung vun 17:33 Minuten; vun 16 Startern keemen man blots acht in't Teel. Een Johr later kunn he sien Titel in Zürich spoodriek verteidigen. 1930 hett Ronsse nochmals dat Rennen Bordeaux–Paris wunnen un keem bi de Weltmeesterschapen up den 3. Platz. 1933 wurr he Dart bi de Belgien-Rundfohrt.

Ronsse is ok as Steher up de Bahn antreden un wurr in disse Disziplin dreemal (1934, 1935, 1936) natschonaler Meester un tweemal Dart bi Weltmeesterschapen.

Ronsse weer tüschen 1928 un 1931 ok bi dree Rennen as Cyclocrossfohrer aktiv un kunn bi dat Critérium International de Cyclo-cross 1928, 1930 un 1931 ünner de best Dree fohren.

## Enkeld Nahwiesen


## Weblenken
* Georges Ronsse in de Datenbank vun Radsportseiten.net
* [Georges Ronsse in de Datenbank vun de Tour de France franzöösch)
Rüdiger von Heyking

**Rüdiger von Heyking** (* 10. Januar 1894 in Rastenborg; † 18. Februar 1956 in Bad Godesberg) weer en düütsch Offizier, toletzt Generalleutnant in' Tweeten Weltkrieg.

## Leven
Rüdiger entstamm de Enn' vun dat 15. Johrhunnert in dat Baltikum heimisch wurrn Familie von Heyking.

He is an' 22. März 1914 ut dat Kadettenkorps kommend as Leutnant in dat Infanterie-Regiment „Herzog von Holstein“ (Holsteinisches) Nr. 85 intreden. Mit Utbröök vun den Eersten Weltkrieg keem Heyking mit sien Regiment an de Westfront to'n Insatz, wo he tonächst as Toog-, denn as Kompanieführer warken dee. In' September 1917 absolveer he denn bit 30. Januar 1918 bi de Flegertruppe en Beobachterlehrgang.

Van September 1942 bit November 1943 weer he Kommandeur vun de Luftwaffen-Feld-Division 6 (later *6. Feld-Division (L)*). Af Mai 1944 weer he Kommandeur vun de 6. Fallschermjäger-Division un keem in' September vun dat sülvig Johr in Kriegsfangenschap.  He verbroch en Deel vun sien Fangenschaft in Trent Park, en speziell överwaakt Lager för hoochrangig Offiziere. Later wurr he de Sowjetunion övergeven un Enn' 1955 ut de Kriegsfangenschap entlaaten.

## Utteknungen
* Iesern Krüüz (1914) II. un I. Klass
* Preußisch Beobachterafteken
* Preußisch Militärfloogtüüchafteken
* Verwundetenafteken (1918) in Swaart
* Spang to'n Iesern Krüüz II. un I. Klass
* Düütsch Krüüz in Gold an' 26. Dezember 1943

## Literatur
* Karl Friedrich Hildebrand: *Die Generale der deutschen Luftwaffe. 1935–1945. Die militärischen Werdegänge der Flieger-, Flakartillerie-, Fallschirmjäger-, Luftnachrichten- und Ingenieur-Offiziere einschliesslich der Ärzte, Richter, Intendanten und Ministerialbeamten im Generalsrang* (= *Deutschlands Generale und Admirale.* Teil 2). Band 2: *Habermehl – Nuber.* Biblio-Verlag, Ossenbrügge 1991, ISBN 3-7648-2208-2.

## Enkeld Nahwiesen
Landdagswahlkreis Ünnerwerser

De **Wahlkreis Ünnerwerser** mit de Wahlkreisnummer 59 is en Wahlkreis för de Wahl to’n Neddersassischen Landdag. Dor höört von’n Landkreis Cuxhoben de Gemenen Lox, Beverst un Hagen un de Samtgemeen Hagen un von’n Landkreis Oosterholt de Gemeen Swonewebel un de Samtgemeen Hambargen to.

De Wahlkreis is to de Landdagswahl 2008 ut Delen von de Wahlkreise Wersermünn un Oosterholt nee billt worrn. To de Wahl 2017 weer dat dör de Fusion von de Samtgemeen Beers mit de Gemeen Langen to de ne’e Gemeen Geestland nödig, de Wahlkreise in’n Landkreis Cuxhoben nee intodelen un de Wahlkreis hett sien hüdigen Tosnidd kregen.

## Afornte

Direkt wählt Afornte in’n Wahlkreis weren:

## Wahl 2008

Bi de Landdagswahl in Neddersassen 2008 hebbt von’n Landkreis Cuxhoben de Gemenen Lox un Schippdörp un de Samtgemeen Hagen un von’n Landkreis Oosterholt de Gemeen Swonewebel un de Samtgemeen Hambargen to’n Wahlkreis Ünnerwerser (Wahlkreisnummer 59) tohöört.

Dat hett in’n Wahlkreis söven Direktkannedaten geven. As Afornten direkt wählt worrn is Astrid Vockert von de CDU. 56,9&nbsp;% von de 57.552 Wahlberechtigten hebbt bi de Wahl mitmaakt.

## Wahl 2013

Bi de Landdagswahl in Neddersassen 2013 hebbt von’n Landkreis Cuxhoben de Gemenen Lox un Schippdörp un de Samtgemeen Hagen un von’n Landkreis Oosterholt de Gemeen Swonewebel un de Samtgemeen Hambargen to’n Wahlkreis Ünnerwerser (Wahlkreisnummer 59) tohöört.

Dat hett in’n Wahlkreis acht Direktkannedaten geven. As Afornten direkt wählt worrn is Astrid Vockert von de CDU. 59,7&nbsp;% von de 57.629 Wahlberechtigten hebbt bi de Wahl mitmaakt.

## Wahl 2017

Bi de Landdagswahl in Neddersassen 2017 hett dat in’n Wahlkreis Ünnerwerser (Wahlkreisnummer 59) negen Direktkannedaten geven. As Afornten direkt wählt worrn is Oliver Lottke von de SPD. 63,4&nbsp;% von de 57.679 Wahlberechtigten hebbt bi de Wahl mitmaakt.

## Footnoten
Eric De Vlaeminck

**Eric De Vlaeminck** (* 23. März 1945 in Eeklo; † 4. Dezember 2015) weer en belgischer Profi-Radrennfohrer, de vör allen in' Dwarsdörfeld-Rennsport bit hüüd noch nich weer reckt internatschonale Erfolge schafft hett.

Anners as sien jüngere Bröer Roger De Vlaeminck, de sien groot internatschonalen Erfolge överwegend up de Straat harr, aber ok up de Bahn un in' Cross spoodriek un dormit völsiedig weer, hett sück Eric De Vlaeminck wietgahnd up den Dwarsdörfeldrennsport spezialiseert. Dor weer he vun Anfang an as Profi aktiv un bannig spoodriek. Tüschen 1966 un 1973 wunn he bi de Weltmeesterschapen söbenmal, blots ünnerbraken 1967 dör den Sieg vun nümms Minneren as Renato Longo (de sülvst fievmal  Cross-Weltmeester weer).

## Wat he in' Cross un up de Straat schafft hett
* **Cyclo-Cross-(Dwarsdörfeld-)Weltmeester**: 1966, 1968, 1969, 1970, 1971, 1972, 1973

* **Belgisch Meester in' Cyclo-Cross**: 1967, 1969, 1971, 1972

* **Eendags-Straatenrennen**:
** Sieger Union-Pries Dortmund 1968
** Tweet Fléche Wallone 1969
** 12. bi de Flannern-Rundfohrt 1969
** Sieger Grand Prix vun den Kanton Aargau 1970
** Sieger De Panne 1971
** 9. Paris–Roubaix 1971

* **Rundfohrten**:
** Sieger Belgien-Rundfohrt 1969
** Sieger Paris-Luxembourg 1970

## Weblenken
* Eric De Vlaeminck in de Datenbank vun de Tour de France (franzöösch)
* Eric De Vlaeminck in de Datenbank vun Radsportseiten.net
Pascal Richard

**Pascal Richard** (* 16. März 1964 in Vevey) is en ehmalger Swiezer Radrennfohrer.

## Loopbahn
Pascal Richard weer Profi van 1986 bit 2000. In dat Johr 1990 wunn he all dat Rennen Tre Valli Varesine.
He wunn 1996 bi de Olympisch Sömmerspelen in Atlanta de Goldmedaille in dat Olympischen Straatenrennen för den tietglieken Rolf Sørensen un Maximilian Sciandri. Todem wunn he 1994 de Bargwertung bi den Giro d’Italia un Tour de Suisse mit en Vörsprung vun 1:02 Minüüt up Wladimir Pulnikow as ok 1996 den Klassiker Lüttich-Bastogne-Lüttich, nahdem he 1993 all de Lombardei-Rundfohrt up sien Naam schreven harr. 

Pascal Richard is  mehrfack Swiezer Meester in Straaten- un Bargrennen wurrn. Todem wurr he 1988 Weltmeester in’ Cyclocross. 

## Weblenken
* DNB-Katalog
* [Pascal Richard up de Sieden vun de [Tour de France]
* Pascal Richard in de Datenbank vun Radsportseiten.net
Landdagswahlkreis Geestland

De **Wahlkreis Geestland** mit de Wahlkreisnummer 57 is en Wahlkreis för de Wahl to’n Neddersassischen Landdag. Dor höört von’n Landkreis Cuxhoben de Gemenen Schippdörp, Geestland un Wuster Noordseeküst un de Samtgemenen Loomst un Hemmoor to.

De Wahlkreis is to de Wahl 2008 ut den Wahlkreis Hadeln un Delen von’n Wahlkreis Wersermünn nee billt worrn un hett toeerst **Wahlkreis Hadeln/Wersermünn** heten. Eerst to de Wahl 2017 weer dat dör de Fusion von de Samtgemeen Beers mit de Gemeen Langen to de ne’e Gemeen Geestland nödig, de Wahlkreise in’n Landkreis Cuxhoben nee intodelen un de Wahlkreis hett sien hüdigen Tosnidd un den Naam Geestland kregen.

## Afornte

Direkt wählt Afornte in’n Wahlkreis weren:

## Wahl 2008

Bi de Landdagswahl in Neddersassen 2008 hebbt von’n Landkreis Cuxhoben de Samtgemenen Beers, Beverst, Loomst, Land Hadeln un Hemmoor to’n Wahlkreis Hadeln/Wersermünn (Wahlkreisnummer 57) tohöört.

Dat hett in’n Wahlkreis söss Direktkannedaten geven. As Afornten direkt wählt worrn is David McAllister von de CDU. 59,0 % von de 58.973 Wahlberechtigten hebbt bi de Wahl mitmaakt.

## Wahl 2013

Bi de Landdagswahl in Neddersassen 2013 hebbt von’n Landkreis Cuxhoben de Gemeen Beverst un de Samtgemenen Beers, Loomst, Land Hadeln un Hemmoor to’n Wahlkreis Hadeln/Wersermünn (Wahlkreisnummer 57) tohöört.

Dat hett in’n Wahlkreis negen Direktkannedaten geven. As Afornten direkt wählt worrn is David McAllister von de CDU. 63,2 % von de 58.456 Wahlberechtigten hebbt bi de Wahl mitmaakt.

McAllister is bet to’n 26. März 2014 in’n Landdag bleven. For em narückt is Aygül Özkan.

## Wahl 2017

Bi de Landdagswahl in Neddersassen 2017 hett dat in’n Wahlkreis Geestland (Wahlkreisnummer 57) fiev Direktkannedaten geven. As Afornten direkt wählt worrn is Lasse Weritz von de CDU. 61,3 % von de 65.926 Wahlberechtigten hebbt bi de Wahl mitmaakt.

## Footnoten
Landdagswahlkreis Winsen

De **Wahlkreis Winsen** mit de Wahlkreisnummer 50 is en Wahlkreis för de Wahl to’n Neddersassischen Landdag. Dor höört von’n Landkreis Horborg de Städer Winsen, de Gemeen Stell un de Samtgemenen Elvmasch, Hanstää un Solzhusen to.

De Wahlkreis harr bet 1978 de Wahlkreisnummer 58, denn bet 2003 de Wahlkreisnummer 62 un von 2008 af an de Nummer 50.

## Afornte

Direkt wählt Afornte in’n Wahlkreis weren:

## Wahl 2003

Bi de Landdagswahl in Neddersassen 2003 hett dat in’n Wahlkreis Winsen (Wahlkreisnummer 62) veer Direktkannedaten geven. As Afornten direkt wählt worrn is André Wiese von de CDU. 64,9&nbsp;% von de 60.976 Wahlberechtigten hebbt bi de Wahl mitmaakt.

## Wahl 2008

Bi de Landdagswahl in Neddersassen 2008 hett dat in’n Wahlkreis Winsen (Wahlkreisnummer 50) söven Direktkannedaten geven. As Afornten direkt wählt worrn is André Wiese von de CDU. 58,3&nbsp;% von de 64.120 Wahlberechtigten hebbt bi de Wahl mitmaakt.

## Wahl 2013

Bi de Landdagswahl in Neddersassen 2013 hett dat in’n Wahlkreis Winsen (Wahlkreisnummer 50) acht Direktkannedaten geven. As Afornten direkt wählt worrn is André Bock von de CDU. 62,5&nbsp;% von de 66.132 Wahlberechtigten hebbt bi de Wahl mitmaakt.

## Wahl 2017

Bi de Landdagswahl in Neddersassen 2017 hett dat in’n Wahlkreis Winsen (Wahlkreisnummer 50) söven Direktkannedaten geven. As Afornten direkt wählt worrn is André Bock von de CDU. 66,1&nbsp;% von de 67.761 Wahlberechtigten hebbt bi de Wahl mitmaakt.

## Footnoten
Claus Benedict von der Decken

**Claus Benedict von der Decken** (* 18. November 1704 in Riddershusen; † 9. Mai 1775 in Balje) weer Drost un Landraad in dat Hertogdom Bremen-Veern.

Von der Decken is 1704 as Söhn von Claus un Margarethe Maria von der Decken in Riddershusen bi Balje boren. Em hebbt de Göder Riddershusen un Feldhoff tohöört.

He hett an’n 16. August 1739 in Kumbarg Sophia Juliane von Bremer (1715–1749; Dochter von Benedix Georg Bremer) freet, mit de he de Söhns Claus (5. Januar 1742–10. Juli 1826) un Heinrich Alexander Wilhelm (1. Oktober 1749–13. Januar 1813) harr. Nadem Sophia Juliane 1749 doodbleven is, hett he an’n 2. Dezember 1753 Christine Charlotte von der Decken freet. Mit ehr harr he de Dochter Hedwig Elise von der Decken (* 25. Juni 1759).

## Footnoten
Hans Burchard Otto von der Decken

**Hans Burchard Otto von der Decken** (* 24. April 1769; † 26. November 1838 in Neer-Ochenhusen) weer en Verwaltungsbeamten in dat Königriek Hannover.

Von der Decken is 1769 boren. He weer op de Akademie in Bützow un hett von 1787 bet 1789 Juristeree an de Universität Göttingen studeert. Na dat Studium güng he in den hannöverschen Staatsdeenst un weer toeerst Auditer an dat Hoffgericht Stood. 1795 is he Hoffgerichtsassesser un later Justiz- un Konsistorialraad worrn. In de Franzosentied is he von 1807 bet 1811 na Ollnborg gahn. Nadem em de Franzosen dor 1811 verdreven hebbt, is he 1814 för de Ridderschop von dat Hertogdom Bremen Deputeerten in de Stännversammlung för dat Königriek Hannover worrn.

1818 is he Baas von de Provinzialregerung Auerk worrn. Nadem 1823 dat Königriek Hannover nee in Landdrostien indeelt worrn is, is von der Decken de eerste Landdrost von de ne’e Landdrostie Lümborg worrn. He is 1831 in Rohstand gahn. Den Rest von sien Leven hett he op dat Good Neer-Ochenhusen leevt, dat he 1802 köfft harr.

Von der Decken hett an’n 23. Juli 1795 Cäcilia von Gruben freet, mit de he den Söhn Christian Friedrich (* 1797) harr.

## Footnoten
Landdagswahlkreis Seevdaal

De **Wahlkreis Seevdaal** mit de Wahlkreisnummer 51 is en Wahlkreis för de Wahl to’n Neddersassischen Landdag. Dor höört von’n Landkreis Horborg de Gemenen Vosshusen, Rosengoorn un Seevdaal to.

De Wahlkreis is to de Wahl 1982 nee billt worrn un harr bet to de Wahl 1998 de Wahlkreisnummer 65, denn bi de Wahl 2003 de Nummer 63 un von 2008 af an de Nummer 51.

## Afornte

Direkt wählt Afornte in’n Wahlkreis weren:

## Wahl 2003

Bi de Landdagswahl in Neddersassen 2003 hett dat in’n Wahlkreis Seevdaal (Wahlkreisnummer 63) veer Direktkannedaten geven. As Afornten direkt wählt worrn is Norbert Böhlke von de CDU. 64,9&nbsp;% von de 57.773 Wahlberechtigten hebbt bi de Wahl mitmaakt.

## Wahl 2008

Bi de Landdagswahl in Neddersassen 2008 hett dat in’n Wahlkreis Seevdaal (Wahlkreisnummer 51) söven Direktkannedaten geven. As Afornten direkt wählt worrn is Norbert Böhlke von de CDU. 58,0&nbsp;% von de 58.514 Wahlberechtigten hebbt bi de Wahl mitmaakt.

## Wahl 2013

Bi de Landdagswahl in Neddersassen 2013 hett dat in’n Wahlkreis Seevdaal (Wahlkreisnummer 51) acht Direktkannedaten geven. As Afornten direkt wählt worrn is Norbert Böhlke von de CDU. 61,6&nbsp;% von de 59.561 Wahlberechtigten hebbt bi de Wahl mitmaakt.

Nadem Böhlke an’n 5. Juli 2014 doodbleven is, is för em Uwe Schünemann narückt.

## Wahl 2017

Bi de Landdagswahl in Neddersassen 2017 hett dat in’n Wahlkreis Seevdaal (Wahlkreisnummer 51) söven Direktkannedaten geven. As Afornten direkt wählt worrn is Bernd Althusmann von de CDU. 65,1&nbsp;% von de 60.522 Wahlberechtigten hebbt bi de Wahl mitmaakt.

## Footnoten
Oswald Kanzler

**Oswald Kanzler** (* 18. April 1883; † 16. September 1944 in dat KZ Fuhlsbüttel) weer en düütschen Politiker von de SPD.

Kanzler is 1883 boren un hett Former lehrt. Na siene Lehrtied is he op Wannerschop gahn un hett 1905 in de Maschinenfabrik Georg Niemeyer in Bosselbeek anfungen to arbeiden. In’n Eersten Weltkrieg weer he Soldaat. Na’n Krieg is he Vörsitter von’n Bedrievsraad in de Fabrik Niemeyer worrn.

1924 is Kanzler Parteisekretär von de SPD in Horborg worrn. Dat is he bleven, bet de Partei in’n Juni 1933 verbaden worrn is. He is 1926 Börgervörsteher in’t Stadtparlament von Horborg worrn un von 1927 af an in Horborg-Willemsborg. Von 1929 bet 1933 weer he Afornten in’n Provinziallanddag von de Provinz Hannover. Nadem de SPD verbaden weer, hett he as Vertreder för Versekerungen arbeidt.

Na dat Attentat op Hitler an’n 20. Juli 1944 is he an’n 22. August 1944 in de *[[Aktion Gewitter]]* fastnahmen worrn. Kanzler harr dat mit dat Hart un hett in de Haft in’t KZ Fuhlsbüttel sien Medikamenten nich mehr kregen. Een Maand later is he an’n 16. September 1944 doodbleven.

He weer verheiraadt mit Emilie Bademann. An’n 25. Juli 1908 is jemehr Dochter Gertrud boren. De beiden hebbt tohoop ok noch en tweet Kind in Pleeg nahmen, Hans Bademann, de 1912 boren is.

Na Kanzler is siet 1988 de Oswald-Kanzler-Weg in Hamborg-Wilsdörp nöömt. In de Hoppenstedtstraat 53 liggt en Stolpersteen för Kanzler. Sien Graffsteed liggt in’n Ehrenhain för Hambörger Wedderstandskämpfer, den de Geschwister-Scholl-Stiftung op’n Karkhoff Ohlsdörp hett inrichten laten.

## Footnoten